“บล.พาย” ดีเดย์ขายหน่วย WHAIR 14-16 ธ.ค.นี้ ชูผลตอบแทน 11% เรตติ้ง BBB+
“บล.พาย” ออกกองทรัสต์ครั้งที่ 3 WHAIR มูลค่าไม่เกิน 788 ล้านบาท ชูผลตอบแทน 8.89% และ 10.89% ขายประชาชนทั่วไป เปิดจองวันที่ 14-16 ธ.ค.65 ยังคงมีเครดิตเรทติ้งระดับ BBB+
“บล.พาย” ออกกองทรัสต์ครั้งที่ 3 WHAIR มูลค่าไม่เกิน 788 ล้านบาท ชูผลตอบแทน 8.89% และ 10.89% ขายประชาชนทั่วไป เปิดจองวันที่ 14-16 ธ.ค.65 ยังคงมีเครดิตเรทติ้งระดับ BBB+
30 พ.ย. 2565

บริษัทหลักทรัพย์ พาย จำกัด (มหาชน) หรือ Pi เสนอขายกองทรัสต์อีกครั้ง เปิดให้บุคคลทั่วไปจองซื้อหน่วยทรัสต์เพิ่มทุนครั้งที่ 3 ของทรัสต์เพื่อการลงทุนใน สิทธิการเช่าอสังหาริมทรัพย์ดับบลิวเอชเอ อินดัสเตรียล หรือ WHAIR มูลค่าเสนอขายไม่เกิน 788.27 ล้านบาท โดยกองทรัสต์มี Credit Rating ระดับ BBB+ โดยประมาณการอัตราผลตอบแทนที่คาดว่าจะได้รับในปีแรกและอัตราผลตอบแทนระยะยาว หรือ Expected IRR อยู่ที่ 8.89% และ 10.89% ตามลำดับ (ขึ้นอยู่กับราคาสุดท้ายที่กองทรัสต์เข้าลงทุน)
โดยกองทรัสต์จะเข้าลงทุนในทรัพย์สินสิทธิการเช่าโรงงานให้เช่าแบบ Attached Building และ Detached Building รวมไปถึงคลังสินค้าแบบสำเร็จรูปในนิคมอุตสาหกรรมภายใต้กรรมสิทธิ์ของกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เป็นระยะเวลา 30 ปีและสิทธิในการต่อสัญญาอีก 30 ปี  โดยทรัพย์สินที่ลงทุนเพิ่มมีพื้นที่รวมกว่า 48,186 ตารางเมตร และเมื่ออ้างอิงจากข้อมูล ณ วันที่ 30 มิ.ย.65 พื้นที่ดังกล่าวมีอัตราการเช่าเฉลี่ย 92.2%
สำหรับการจองซื้อกองทรัสต์กำหนดขั้นต่ำอยู่ที่ 1,000 หน่วย ทวีคูณ 100 หน่วย ราคาเสนอขายต่อหน่วยไม่เกิน 7.20 บาท และกองทรัสต์มีมูลค่าที่ตราไว้ต่อหน่วย ณ วันที่ 26 ตุลาคม 2565 อยู่ที่ 8.8572 บาท โดยเปิดให้จองซื้อหน่วยทรัสต์ “WHAIR” ได้ในระหว่างวันที่ 14-16 ธันวาคม 2565